258.03 REGOLAMENTI DWAR DRITTIJIET LI GĦANDHOM JITĦALLSU GĦAD-DOKUMENTI TAL-IDENTITÀ L-AVVIŻ LEGALI 89 tal-2015. 1. Titolu u bidu fis-seħħ. (1) It-titolu ta’ dawn ir-regolamenti hu r-Regolamenti dwar id-Drittijiet li għandhom jitħallsu għad-Dokumenti tal-Identità. (2) Dawn ir-regolamenti għandhom jidħlu fis-seħħ f’dik id-data li l-Prim Ministru jista’ b’avviż fil-Gazzetta jistabbilixxi, u dati differenti jistgħu jiġu hekk stabbiliti għal dispożizzjonijiet differenti jew għal għanijiet differenti ta’ dawn ir-regolamenti. 2. (1) Id-drittijiet indikati fl-Iskeda għandhom jitħallsu lill-uffiċjal awtorizzat imsemmi mill-Prim Ministru bħala l-persuna awtorizzata biex joħroġ dokumenti tal-identità jew lil xi persuna delegata għal dan il-għan. (2) L-uffiċjal awtorizzat jista’ jirrinunzja d-drittijiet li fir-rigward ta’ applikazzjoni partikulari jekk, fl-opinjoni tal-uffiċjal awtorizzat, id-dritt tal-ħlas se jikkawża problemi finanzjarji għall-applikant, billi jieħu inkonsiderazzjoni l-mezzi u ċ-ċirkustanzi tal-applikant. 3. Revoka tar-Regolamenti tal-2012 dwar id-Drittijiet li għandhom jitħallsu għad-Dokumenti tal-Identità. Ir-Regolamenti tal-2012 dwar id-Drittijiet li għandhom jitħallsu għad-Dokumenti tal-Identità huma b’dan revokati.